Владимир Васильевич Стасов

Владимир Васильевич Стасов (14 қаңтар 1824, Санкт-Петербург, - 23 қазан 1906, Санкт-Петербург) - орыстың көркемсурет және музыка сыншысы, өнер тарихшысы, археолог. Құрметті академик (1900). Археолог В.П.Стасовтың баласы.

1833 - 43 жылдары Петербургтегі Құқық тану училищесінде оқыды. Көпшілік кітапханада зерттеу жұмыстарын жүргізу және халық өнерін, орыс, Шығыс және Батыс Еуропа өнерін, ою - өрнекті зерттеумен қатар негізінен сыншылықпен айналысты. Стасовтың эстетикалық көзқарасы революцияшыл демократтар эстетикасы негізінде қалыптасты. Стасов орыс көркем мәдениетінің ұлттық және халықтық ерекшелігімен өмірге  тікелей қатысты сыншыл реализмнің идеялық демократиялығы үшін, сондай - ақ реакциялық академизмге қарсы күресті. Алдыңғы қатарлы суретші, музыкант, жазушылармен достық байланыста болумен бірге әрі олардың сенімді көмекшісі болды. Передвижниктерге игі көмек жасады. Орыс өнері туралы көптеген мақалалар, зерттеулер, күрделі еңбектер ("Орыс өнерінің 25 жылы" ,1928-83) жазды. Алғашқылардың бірі болып М.И.Глинка, М.П.Мусоргский, А.П.Бородин және шетел композиторлары өнерін зерттеп, насихаттады. "Құдіретті топтың" өнерлік прициптерін жүйеледі. Орыс музыка тарихын [[жүйе[[лі зерттеудің, тарихи - документті материалды жинақтаудың негізін қалады.Қазақ Совет энциклопедиясы, 1976 жыл, Алматы,10 том, 411 бет

 Дереккөздер  

Санат:Ресей империясы музыка сыншылары
Санат:Ресей көркемөнер сыншылары
Санат:Императорлық құқықтану училищесі түлектері
Санат:Санкт-Петербург ғылым академиясыының құрметті мүшелері
Санат:Тихвин зиратында жерленгендер
Санат:Ресей империясы коллекционерлері
Санат:Өнер тарихшылары
Санат:Ресей империясы кітапханашылары
Санат:Санкт-Петербург ктапханашылары
Санат:Антисемитизммен күрес
Санат:Императорлық сурет академиясының құрметті ерікті қауымшылары